Diari Oficial de la Generalitat Valenciana


Sumari del DOGV 3676, del 28-01-2000 (2000/600)

RESOLUCIÓ de 25 de gener de 2000, de la Direcció General de Funció Pública, per la qual s'adjudiquen destinacions als participants en el concurs general de trasllats núm. 1/1999-L per a la provisió de llocs de treball de naturalesa laboral, grup E, amb mobilitat horitzontal.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3676

Data del DOGV
:   28-01-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/600


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 25 de gener de 2000, de la Direcció General de Funció Pública, per la qual s'adjudiquen destinacions als participants en el concurs general de trasllats núm. 1/1999-L per a la provisió de llocs de treball de naturalesa laboral, grup E, amb mobilitat horitzontal. [2000/X600]
  
Per Resolució de 24 de juny de 1999, de la Direcció General de Funció Pública (DOGV núm. 3.528, de 30.06.1999) es va convocar el Concurs General de Trasllats núm. 1/1999-L, per a la provisió de llocs de treball de naturalesa laboral, grup E, amb mobilitat horitzontal, i la Comissió Avaluadora va formular proposta de resolució en compliment d'allò que s'ha previst en la base setena de la citada convocatòria.
  
En conseqüència, en exercici de les competències que en matèria de personal i funció pública atribueix l'article 14 del Decret 91/1999, de 2 d'agost, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques, a la Direcció General de Funció Pública, resolc:
  
Primer
  
Adjudicar amb destinació definitiva al personal fix que ha participat en el concurs 1/1999-L, els llocs de treball que s'especifiquen en l'annex I.
  
Segon
  
Adjudicar amb destinació definitiva al personal fix que ha participat en les resultes del concurs 1/1999-L, els llocs de treball que s'especifiquen en l'annex II.
  
Tercer
  
Excloure de la seua participació en el concurs general de trasllats 1/1999-L, el personal relacionat en l'annex III, per les causes que s'hi indiquen.
  
Quart
  
Publicar en l'annex IV els participants que no han obtingut destinació, atés que els llocs sol·licitats han sigut adjudicats a participants amb major puntuació.
  
Cinqué
  
Se suprimeix del Concurs el lloc de treball núm. 16.819 en haver sigut adjudicat, per Sentència núm. 2.343 de 1999, de la Sala Social del Tribunal Superior de Justícia de la Comunitat Valenciana, a la senyora Amparo Dolz Alabau.
  
Sisé
  
Es declaren deserts els llocs de treball relacionats en l'annex V.
  
Seté
  
En el termini d'un mes des de la publicació de la present resolució, es convocarà el curs d'adaptació previst en la base onze de la convocatòria del concurs. Dit curs haurà d'acabar, en qualsevol cas, abans del 15 d'abril de l'any 2000.
  
Vuité. Cessament
  
El personal que ocupa lloc de treball i ha obtingut destinació en el present concurs, cessarà d'ofici el dia 30 d'abril de l'any 2000.
  
Igualment cessarà d'ofici el 30 d'abril de l'any 2000 el personal que estiga ocupant un lloc de treball adjudicat en el present concurs.
  
Nové. Preses de possessió
  
L'acte de presa de possessió, a què queda convocat tot el personal que ha obtingut destinació, relacionat en els annexos I i II de la present resolució, tindrà lloc el dia 2 de maig de l'any 2000, a les 10 hores, a les següents seus:
  
a) Direcció Territorial de la Conselleria de Justícia i Administracions Públiques a Alacant, c/ Doctor Gadea núm. 10, 2a, 03710 Alacant, els qui hagen obtingut destinació en la citada província.
  
b) Direcció Territorial de la Conselleria de Justícia i Administracions Públiques a Castelló de la Plana, c/ Major núm. 78, 12484 Castelló de la Plana, els qui hagen obtingut destinació en la citada província.
  
c) Sala d'Actes de la Conselleria de Cultura, Educació i Ciència, av. Campanar, núm. 32, 46762 València, els qui hagen obtingut destinació en la citada província.
  
Els efectes administratius i econòmics de la presa de possessió seran del dia 1 de maig de l'any 2000.
  
Deu
  
Contra la present resolució, que no esgota la via administrativa, podrà interposar-se recurs d'alçada davant el conseller de Justícia i Administracions Públiques en el termini d'un mes, comptat des de l'endemà de la seua publicació en el Diari Oficial de la Generalitat Valenciana. El recurs contenciós administratiu podrà interposar-se en el termini de dos mesos comptats des de l'endemà al de la notificació de la resolució del recurs d'alçada, o transcorreguts tres mesos des de la seua interposició, si no recaiguera resolució expressa, davant del Jutjat Contenciós Administratiu corresponent, de conformitat amb allò que s'ha disposat en els articles 109, 110 i 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això podrà interposar-se qualsevol altre recurs que estime procedent per a la defensa dels seus interessos.